ທ່ານ ຫງວຽນຊວນຟຸກ ເປັນປະທານກອງປະຊຸມ
“ວິສາຫະກິດ ຫວຽດນາມ - ກຳລັງໜູນພັດທະນາປະເທດຊາດ”
(ພາບ: VGP/QuangHieu)
ຕອນເຊົ້າວັນທີ 29/04 ຢູ່ນະຄອນ ໂຮ່ຈີມິນ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ເປັນປະທານກອງປະຊຸມ “ວິສາຫະກິດ ຫວຽດນາມ - ກຳລັງໜູນພັດທະນາປະເທດຊາດ”. ກ່າວຄຳເຫັນທີ່ພິທີໄຂກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ: ຈິດໃຈແມ່ນລັດຖະບານປ່ຽນໃໝ່ການບໍລິຫານ, ແກ້ໄຂຄວາມຫຍຸ້ງຍາກໃຫ້ແກ່ວິສາຫະກິດ, ສ້າງຄວາມໄວ້ເນື້ອເຊື່ອໃຈໃຫ້ວິສາຫະກິດ ແລະ ສັງຄົມ. ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ວິສາຫະກິດ ແມ່ນຖັນແຖວນຳໜ້າ, ຜະລິດສິນຄ້າ, ສ້າງວຽກເຮັດງານທຳ, ສົ່ງອອກສິນຄ້າ. ທ່ານນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງບັນດາກະຊວງ, ຂະແໜງການຮັບຟັງ, ມີທັດສະນະຢ່າງຈະແຈ້ງສຳລັບວິສາຫະກິດ ຈາກນັ້ນປົດປ່ອຍກຳລັງການຜະລິດ, ຊຸກຍູ້ການພັດທະນາປະເທດຊາດ. ທ່ານນາຍົກລັດຖະມົນຕີ ກໍ່ຊີ້ແຈ້ງວ່າ ລັດຖະບານປ່ຽນໃໝ່ການບໍລິຫານ, ຕ້ານໄພຫຍໍ້ທໍ້ ແລະ ການສໍ້ລາດບັງຫລວງໃນກົງຈັກລັດ, ປົກປ້ອງສິດຊັບສົມບັດ, ສິດດຳເນີນທຸລະກິດຂອງວິສາຫະກິດ ແລະ ຂອງພົນລະເມືອງ, ສ້າງເງື່ອນໄຂໃຫ້ວິສາຫະກິດເຊື່ອມໂຍງ ແລະ ພັດທະນາ.
(ແຫຼ່ງຄັດຈາກ VOV)